
REFERAT
Privind participarea Consiliului Local în calitate de coorganizator al manifestării Congresul Internaţional pentru identitatea culturală a tuturor românilor -ediţia XV-a, organizată de Asociaţia Culturală Astra Română 
Asociaţia Culturală Astra Română din Timişoara a depus solicitarea nr. SC2006-000523/ 12.01.2006 pentru susţinerea financiară a proiectului „Congresul Internaţional pentru identitatea culturală a tuturor românilor -ediţia XV-a” care se va desfăşura în perioada 6-9 octombrie 2006. Tema din acest an este rezervată Mănăstirilor şi bisericilor, ctitorii ale domnitorilor români din Timoc-Serbia-Bulgaria precum şi din alte ţinuturi din Balcani.

Vor fi organizate activităţi culturale, istorice şi folclorice, expoziţii de carte, presă, pictură şi fotografii pe această temă precum şi mese rotunde cu susţinerea unor lucrări ştiinţifice cu participarea presei. 
Scopul principal al organizatorilor este acela de a menţine Timişoara ca pe o capitală a românismului, o punte de legătură între românii din diferite zone geografice din afara teritoriului României.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 5.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.

